Volg 'n loopbaan in skoonheid: Somatologie kan vir jou deure oopmaak | Maroela Media
Isa Carstens Akademie bied 'n omvattende akademiese diplomakursus in somatologie aan vir studente wat graag 'n professionele beroep in die skoonheidsbedryf wil volg.
Een van die beste dinge wat jy kan doen as jy in dié rigting belangstel, is om in opleiding te belê wat vir jou plaaslik en internasionaal deure kan oopmaak.
Isa Carstens Akademie wil graag vir jongmense die beste kans op 'n suksesvolle toekoms gee en bied daarom 'n holistiese en in-diepte praktiese en akademiese kursus aan.
Skoonheid kan 'n opwindende loopbaankeuse wees
In die verlede was daar nie vir jongmense in die skoonheidsbedryf baie opsies om te oorweeg nie en die beroep het hoofsaaklik gefokus op skoonheidsbehandelings wat na die kliënt se basiese versorging en voorkoms omgesien het.
Gelukkig het die bedryf ook gegroei en word daar nou nie meer net op praktiese opleiding gefokus nie, maar ook op die akademie en teorie, insluitend besigheidsbestuur-vakke om entrepreneurskap aan te moedig.
Afhangende van die student se kwalifikasie, is daar 'n wye verskeidenheid werk om van te kies, wat wissel van ontvangs en bestuur tot terapeute wat in spesifieke behandelings spesialiseer.
Watter loopbaanopsies is beskikbaar?
As jy 'n volwaardige skoonheidsterapeut wil wees, is 'n omvattende kursus – soos die NQF 6-diploma in somatologie – die beste keuse. Dit bied 'n holistiese en wetenskaplike benadering tot skoonheid en gesondheid om die beste resultate met behandelings te kry.
Studente kry ook 600 uur se praktiese werksondervinding om hulle vaardighede te slyp, sodat hulle 'n aanwins vir enige salon, spa, passasierskip of velsorgkliniek kan wees.
Velsorg is die gewildste keuse as spesialisveld en word aangevul deur 'n gevorderde diploma in vel-estetika op NQF 7. Dit help studente om hulle kennis van velsorg en tegnologie uit te brei vir wanneer hulle saam met dokters werk in die estetiese bedryf.
'n Aanlyn kursus van ses maande in salon-en-spabestuur, wat internasionaal erken word, is ook beskikbaar om bestaande terapeute se besigheidsvaardighede op te knap of entrepreneurs te help om die mark te betree.
Neem 'n ingeligte besluit
Isa Carstens Akademie het takke in Stellenbosch en Pretoria. Om seker te maak of jy die regte keuse maak vir jou toekoms, word daar op 9 Oktober 2021 'n opedag op albei kampusse aangebied.
Alternatief kan individule afsprake gemaak word om te kyk hoe die geriewe lyk en om loopbaankeuses te bespreek. Studente kan ook virtueel inskakel om 'n beter idee te kry van wat hulle kan verwag.
Die Stellenbosch- en Pretoriakampusse spog met koshuisgeriewe van hoogstaande gehalte.
Veiligheid is 'n groot prioriteit en daar is 24/7 sekuriteit. Wi-Fi en wasserygeriewe is ook beskikbaar om die lewe makliker te maak.
Moenie jou droomberoep deur jou vingers laat glip nie. Maak vandag nog 'n afspraak om aan die opedag deel te neem!